**טיול למונטנגרו**

**5 ימים 4 לילות**

**9-13.8.23**

קרוב לוודאי שתתתאהבו במונטנגרו- המדינה הקטנה תחומה בין אחת מרצועות החוף היפות באירופה, ובין רכס הרים ושמורות טבע מרהיבות ביופיין. טיול מאורגן למונטנגרו הוא הדרך הטובה ביותר להכיר לעומק את המדינה הבלקנית ותושביה מסבירי הפנים. בטיול נכיר את אזור רצועת החוף של הים האדריאטי ונטייל בין ערים עתיקות, עיירות קיט תוססות, כפרי דייגים מנומנמים ומפרצים שלווים.

תאריך יציאה: 9.8.23 המראה ב:05:00 (נחיתה משוערת ב-07:00)

תאריך חזרה: 13.8.23 המראה ב: 23:59 (נחיתה משוערת 03:40)

**מסלול הטיול**

יום 1 - תל אביב - פודגוריצה - עיר הבירה של מונטנגרו

ניפגש בנמל התעופה בן גוריון לטיסה ישירה למונטנגרו. לאחר הנחיתה וסידורים פורמליים בשדה התעופה נצא לסיור בפודגוריצה, עיר הבירה של מונטנגרו ועיר התרבות, הפוליטיקה והמסחר החשובה במדינה. בהגיענו לעיר, נצא לסיור בו נכיר את אתריה החשובים. נתחיל בביקור בכיכר הרפובליקה ונשמע את סיפור עצמאותה של המדינה, אשר היתה חלק מיוגוסלביה לשעבר. נראה את גשר המילניום, החוצה את הנהר המקומי, ונמשיך לסיור ברובע העותומאני העתיק. נותיר זמן פנוי במדרחוב השוקק ולאחר מכן נמשיך בנסיעה לבית המלון.

יום 2 - הריביירה של מונטנגרו: בודווה - בר - אגם סקאדר

היום נסייר לאורך חופי הים האדריאטי ונתחיל בעיירת הקייט בודווה (Budva)- מגנט לתיירים הבאים להנות מהחופים המפורסמים ואירועי התרבות הנערכים בה בחודשי הקיץ. נסייר ברובע העתיק הבנוי בסגנון ונציאני, עדות לשלטון האיטלקי באזור בימי הביניים. נטייל לאורך הטיילת היפה וניסע לאורך קו החוף העמוס בנופשונים בכיוון העיירה בר (Bar), עוד אחד ממוקדי הנופש הפופולרים במדינה. נבקר בשרידי העיר העתיקה אשר נחרבה פעם אחת במלחמה בין הטורקים למונטנגרים, ופעם שניה ברעידת אדמה בשלהי המאה הקודמת. נסיים את יומנו בשייט ענוג על אגם סקאדר (Skadar) השליו, הנחלק בין מונטנגרו לבין אלבניה, השכנה מדרום. זהו האגם הגדול ביותר באזור הבלקן ואחד מאזורי הקינון החשובים ביותר לציפורים נודדות. בתום הסיור נשוב למלוננו.

יום 3 - מפרץ קוטור - תצפית שביל הנחש

את היום נקדיש לאזור מפרץ קוטור (Kotor) אזור התיירות והנופש המוביל של המדינה היפה. ניסע לאורך המפרץ המפותל ונעצור לביקור בעיירה קוטור, הבנויה בין ההר לים ומוקפת חומות גבוהות. נעפיל על ההר החולש על המפרץ, בדרך נופית הנחשבת לאחת היפות באירופה. נעצור לתצפית משביל הנחש המציעה פנורמה מדהימה של המפרץ והעיירות הקסומות שלחופו. נגיע אל הכפר המסורתי נייגושי (Njegusi), הנודע כאטרקציה הקולינרית המקומית הודות למעדני הגבינה והנקניק המיוצרים בו. נסיים את יומנו בביקור בעיירה צטינייה (Cetinje), עיר הבירה לשעבר, המאופיינת במספר אתרי אדריכלות ותרבות מעניינים. בתום הביקור נשוב למלוננו.

יום 4 - שמורת הטבע ביוגראדסקה

נתחיל את יומנו בנסיעה לאורכו של נהר טארה (Tara)- אשר מתחתר בין ההרים הרימים, ומימיו הגועשים מאפשרים שלל פעילויות אתגריות. נעצור לתצפית מרהיבה ביופיה על הגשר הגבוה החוצה את אחד מהקניונים העמוקים והארוכים של אירופה. הגשר נבנה בשנות ה-40 והיה הגשר הגבוה מסוגו באירופה בזמן בנייתו- הישג הנדסי המסב כבוד גדול לתושבי האזור. בחלקו השני של היום, נמשיך לטיול בשמורת הטבע ביוגראדסקה (Biogradska), הקטנה מבין 4 שמורות הטבע של מונטנגרו, ובה מגוון רחב של צמחיה ובעלי חיים מוגנים. נראה את אגם ביוגראדסקו, הגדול מבין אגמי השמורה, אשר מוקף ביער בראשיתי, ונשלב מסלול הליכה רגלי לגדות האגם ועצי המחט סביבו.

יום 5 - מונטנגרו -מפלי הניאגרה של מונטנגרו - תל אביב

תם טיולנו הקסום , לאחר ארוחת הבוקר ועזיבת המלון נצא בנסיעה לאורכו של נהר צ'מי (CEMI)- אשר חוצה את מונטנגרו אל תוך אלבניה . בדרכנו אל מפלי צייבנה (cijevna) .אשר זכו לכינוי "מפלי הניאגרה של מונטנגרו" .נסייר באיזור הלגונות אשר אליהם נשפכים בצבעי טורקיז המפלים המרהיבים בהתאם לשעת הטיסה נותיר זמן פנוי לקניות ולאחר מכן נצא בנסיעה לשדה התעופה לטיסה חזרה לתל אביב.

**עלות**: 799 יורו לאדם בחדר זוגי (שניים בחדר)

תוספת 150 יורו לאדם בחדר יחיד

הטיול כולל:

טיסות שכר הלוך ושוב תל אביב – מונטנגרו

אוטובוס תיירים נוח וממוזג

לינה בבתי מלון מדרגת תיירות טובה

מדריך טיולים ישראלי מצוות "אשת טורס"

כלכלה: ארוחת בוקר

כניסות לאתרים כפי שמצוין במסלול

טיפים לנותני שירותים מקומיים: נהג ומדריך מקומי

המחיר אינו כולל:

ביטוחים

הוצאות אישיות

סיורי בחירה

מס לינה (במידה וקיים- תשלום ישירות בבית המלון(

סבלות

טיפ למדריך הישראלי (מקובל לתת 5 אירו לאדם ליום(

תנאי ביטול

1. מ- 30 יום ועד 21 ימים לפני הטיסה – דמי ביטול בשיעור 25% מערך העסקה.
2. מ- 21 ימים ועד 14 ימים לפני הטיסה – דמי ביטול בשיעור 50% מערך העסקה.
3. מ  14 ימים ועד 7ימים לפני הטיסה   – דמי ביטול בשיעור 75% מערך העסקה.
4. מ7 ימים ועד מועד הטיסה - דמי ביטול בשיעור של 100% מערך העיסקה .

הטיול מאורגן ומנוהל ע"י חברת "אשת טורס " ובאחריותה, התשלום יועבר ישירות לחברת "אשת טורס"

עופר 052-2945446